Source: https://www.slov-lex.sk/pravne-predpisy/SK/ZZ/2004/757/20050101.html
Timestamp: 2019-10-21 02:07:06+00:00

Document:
Súd rozhoduje o tom, či vec predložená súdu patrí do právomoci súdu, a nemôže svojvoľne zamietnuť návrh na začatie súdneho konania.
Do sústavy súdov Slovenskej republiky patrí aj Špeciálny súd.
Sústavu súdov Slovenskej republiky ďalej tvoria vojenské súdy, ktorými sú
vojenské obvodové súdy a
Vyšší vojenský súd.
o riadnych opravných prostriedkoch proti rozhodnutiam krajských súdov, Špeciálneho súdu a Vyššieho vojenského súdu, ak tak ustanovujú predpisy o konaní pred súdmi,
o mimoriadnych opravných prostriedkoch proti rozhodnutiam okresných súdov, krajských súdov, Špeciálneho súdu, najvyššieho súdu a vojenských súdov, ak tak ustanovujú predpisy o konaní pred súdmi,
Špeciálny súd koná a rozhoduje v trestnoprávnych veciach a v iných veciach, o ktorých to ustanovuje predpis o konaní pred súdmi.
Špeciálny súd má postavenie krajského súdu.
Vojenské súdy konajú a rozhodujú v trestnoprávnych veciach, o ktorých to ustanovuje predpis o konaní pred súdmi, v správnych veciach a v ďalších veciach, ak tak ustanoví osobitný zákon.5)
Vojenské obvodové súdy konajú a rozhodujú ako súdy prvého stupňa.
Vyšší vojenský súd koná a rozhoduje ako súd druhého stupňa vo veciach, v ktorých rozhodovali v prvom stupni vojenské obvodové súdy.
Predpisy o konaní pred súdmi ustanovujú, v ktorých veciach rozhoduje Vyšší vojenský súd ako súd prvého stupňa.
Vojenské súdy vykonávajú súdnictvo aj na území iného štátu v rozsahu uvedenom v medzinárodnej zmluve ratifikovanej a vyhlásenej spôsobom ustanoveným zákonom.
Na výkone súdnictva sa podieľajú aj súdni úradníci a zamestnanci súdu, ktorí plnia úlohy pri výkone súdnictva (§ 92 ods. 1).
Na okresnom súde sa zriaďuje občianskoprávne grémium a trestnoprávne grémium. Ďalšie grémium môže zriadiť predseda okresného súdu na základe predchádzajúceho súhlasu pléna okresného súdu. Sudca okresného súdu je členom grémia podľa prevažujúceho obsahu svojej rozhodovacej činnosti určeného rozvrhom práce. Grémium musí mať aspoň piatich členov, inak sa nezriaďuje. Grémium je uznášaniaschopné, ak je prítomná nadpolovičná väčšina všetkých jeho členov.
Na rokovaní grémia sa môžu zúčastniť aj členovia iných grémií príslušného okresného súdu, ako aj vyšší súdni úradníci poverení konaním a rozhodovaním alebo vykonávaním iných úkonov súdu podľa osobitného zákona;6) hlasovacie právo nemajú.
Ak grémium nemožno zriadiť, pôsobnosť grémia vykonáva plénum a pôsobnosť predsedu grémia vykonáva predseda súdu.
Predseda krajského súdu na návrh predsedu príslušného kolégia môže rozhodnúť o zriadení spoločných grémií zo sudcov tých súdov, na ktorých grémium nebolo zriadené, alebo vytvoriť podmienky na ich účasť na rokovaní grémia iného okresného súdu v obvode tohto krajského súdu. Na posudzovanie a riešenie problémov viacerých grémií môže predseda krajského súdu na návrh predsedu kolégia zvolať spoločné rokovanie grémií okresných súdov v obvode tohto krajského súdu.
Na rokovaní kolégia krajského súdu sa môžu zúčastniť aj členovia iných kolégií príslušného krajského súdu, ako aj vyšší súdni úradníci poverení konaním a rozhodovaním alebo vykonávaním iných úkonov súdu podľa osobitného zákona;6) hlasovacie právo nemajú.
Na najvyššom súde sa zriaďuje občianskoprávne kolégium, trestnoprávne kolégium, obchodnoprávne kolégium a správne kolégium. Ďalšie kolégium môže zriadiť predseda súdu na základe predchádzajúceho súhlasu pléna najvyššieho súdu. Sudca najvyššieho súdu je členom kolégia podľa prevažujúceho obsahu svojej rozhodovacej činnosti určeného rozvrhom práce. Sudca môže byť členom len jedného kolégia; to nevylučuje možnosť konať a rozhodovať vo veciach patriacich do iného kolégia, ak sudcovia príslušného kolégia nemôžu z dôvodu vylúčenia vo veci konať a rozhodnúť. Sudcu možno preložiť do iného kolégia len s jeho súhlasom.
Senát Špeciálneho súdu sa skladá z troch sudcov, z ktorých jeden je predsedom senátu. Predseda senátu riadi a organizuje činnosť senátu.
Plénum Špeciálneho súdu vykonáva pôsobnosť kolégia krajského súdu; § 17 ods. 3 sa použije primerane.
Senát vojenského obvodového súdu sa skladá zo sudcu, ktorý je predsedom senátu, a z dvoch prísediacich. Predseda senátu riadi a organizuje činnosť senátu.
Plénum vojenského obvodového súdu vykonáva pôsobnosť grémia okresného súdu; § 15 ods. 3 sa použije primerane.
Vyšší vojenský súd
Senát Vyššieho vojenského súdu sa skladá z troch sudcov, z ktorých jeden je predsedom senátu. Predseda senátu riadi a organizuje činnosť senátu. Ustanovenie § 16 ods. 2 platí rovnako.
Plénum Vyššieho vojenského súdu vykonáva pôsobnosť kolégia krajského súdu; § 17 ods. 3 sa použije primerane.
Osobitné ustanovenia o vojenských súdoch
Ustanovené počty sudcov vojenských súdov podľa § 71 ods. 1 písm. a) prvého bodu sa v čase vojny a vojnového stavu9) zvyšujú na dvojnásobok, ak minister po dohode s ministrom obrany Slovenskej republiky (ďalej len „minister obrany“) nerozhodne inak.
V čase vojny alebo vojnového stavu sa doplnia počty sudcov vojenských súdov podľa odseku 1 sudcami okresných súdov a sudcami krajských súdov na základe mobilizácie ozbrojených síl.10)
Zoznam sudcov okresných súdov a krajských súdov, ktorí na základe mobilizácie ozbrojených síl budú povolaní na výkon funkcie sudcu na vojenský súd, určí predseda Vyššieho vojenského súdu po dohode s príslušným predsedom krajského súdu a so súhlasom dotknutého sudcu.
Predsedu súdu okrem predsedu najvyššieho súdu a predsedov vojenských súdov vymenúva zo sudcov na základe výsledkov výberového konania minister na päť rokov. Tá istá osoba môže byť vymenovaná za predsedu súdu najviac v dvoch po sebe nasledujúcich obdobiach.
Účelom výberového konania je overiť predpoklady a schopnosti zabezpečiť riadny výkon súdnictva a správu súdu podľa tohto a podľa osobitných zákonov a určiť konečné poradie úspešných uchádzačov. Do funkcie predsedu súdu vymenúva minister jedného z prvých troch uchádzačov, ktorí boli úspešní vo výberovom konaní. Ak bude počet úspešných uchádzačov nižší ako traja, môže minister vymenovať do funkcie predsedu súdu uchádzača, ktorý bol úspešný vo výberovom konaní, alebo vyhlási spôsobom uvedeným v odseku 2 nové výberové konanie tak, aby sa uskutočnilo do 30 dní odo dňa skončenia predchádzajúceho výberového konania.
dvoch členov volených sudcovskou radou príslušného súdu, ak ide o výberové konanie na funkciu predsedu okresného súdu, alebo jedného člena voleného sudcovskou radou krajského súdu a jedného člena voleného kolégiom predsedov sudcovských rád, ak ide o výberové konanie na predsedu krajského súdu,
Ak výberová komisia na základe výsledkov výberového konania nevyberie uchádzača na funkciu predsedu súdu, pretože žiaden uchádzač nespĺňa predpoklady podľa odseku 4, minister vyhlási spôsobom uvedeným v odseku 2 nové výberové konanie tak, aby sa uskutočnilo do 30 dní odo dňa skončenia predchádzajúceho neúspešného výberového konania.
Ak úspešný uchádzač po oznámení výsledkov výberového konania ešte pred vymenovaním do funkcie predsedu súdu odmietne vymenovanie do funkcie predsedu súdu, minister môže vymenovať do funkcie predsedu súdu niektorého zo zostávajúcich úspešných uchádzačov alebo vyhlási spôsobom uvedeným v odseku 2 nové výberové konanie tak, aby sa uskutočnilo do 30 dní odo dňa skončenia predchádzajúceho výberového konania.
Minister môže aj bez návrhu odvolať sudcu z funkcie predsedu súdu, ak si neplní povinnosti predsedu súdu ustanovené zákonom.
Funkcia podpredsedu súdu sa zriaďuje na všetkých súdoch; na okresnom súde, len ak je počet sudcov vyšší ako 15. Ak funkcia podpredsedu súdu nie je zriadená, môže predseda súdu poveriť ktoréhokoľvek sudcu príslušného súdu vykonávaním niektorých úkonov patriacich do pôsobnosti predsedu súdu.
Pracovisko súdu, ktoré vykonáva činnosť mimo sídla okresného súdu, riadi podpredseda súdu vymenovaný na tento účel.
Na predsedu najvyššieho súdu a podpredsedu najvyššieho súdu sa nevzťahujú § 36 až 41 tohto zákona.
Predseda vojenského súdu a podpredseda vojenského súdu
Predsedu vojenského súdu a podpredsedu vojenského súdu vymenúva zo sudcov vojenských súdov minister po dohode s ministrom obrany Slovenskej republiky na päť rokov. Tú istú osobu možno vymenovať za predsedu vojenského súdu aj opakovane.
Na predsedu vojenského súdu a podpredsedu vojenského súdu sa nevzťahuje § 39 ods. 2 a 3; navrhnúť ministrovi odvolanie predsedu vojenského súdu alebo podpredsedu vojenského súdu môže aj minister obrany Slovenskej republiky.
Na riadení a správe súdov sa podieľa sudcovská rada ako orgán sudcovskej samosprávy. Sudcovská rada sa zriaďuje na okresnom súde, krajskom súde, najvyššom súde, Špeciálnom súde a Vyššom vojenskom súde. Na okresných súdoch s počtom sudcov menším ako 15 a na vojenských obvodových súdoch pôsobnosť sudcovskej rady vykonáva plénum.
Sudcovská rada má najmenej troch členov a najviac 15 členov. Členov sudcovskej rady volí plénum príslušného súdu spomedzi seba v tajnom hlasovaní. Výkon funkcie predsedu súdu a podpredsedu súdu je nezlučiteľný s členstvom v sudcovskej rade; tým nie je dotknuté právo predsedu súdu a podpredsedu súdu zúčastniť sa hlasovaním na voľbe členov sudcovskej rady. Ak pôsobnosť sudcovskej rady vykonáva plénum, predseda súdu a podpredseda súdu nemajú hlasovacie právo pri rozhodovaní pléna vo veciach, ktoré sú v pôsobnosti sudcovskej rady.
Podrobnosti o rokovaní pléna a o voľbách členov sudcovskej rady upravuje rokovací poriadok a volebný poriadok pléna schválený plénom. Pri schvaľovaní rokovacieho poriadku a volebného poriadku pléna plénum zároveň určí počet členov sudcovskej rady v súlade s odsekom 2.
Sudcovská rada si zo svojich členov volí a odvoláva predsedu sudcovskej rady a aspoň jedného podpredsedu sudcovskej rady.
Člen sudcovskej rady môže byť pred uplynutím funkčného obdobia podľa odseku 1 odvolaný z funkcie alebo členstva v sudcovskej rade
Kolégium predsedov sudcovských rád sa zriaďuje na príslušnom krajskom súde a skladá sa z predsedu sudcovskej rady krajského súdu a predsedov sudcovských rád okresných súdov v obvode tohto krajského súdu. Rokovanie kolégia predsedov sudcovských rád zvoláva, navrhuje jeho program a vedie predseda sudcovskej rady krajského súdu alebo ním poverený predseda sudcovskej rady okresného súdu.
navrhovať členov výberovej komisie na výberové konanie na funkciu sudcu a pri výberovom konaní na postup na súd vyššieho stupňa a na funkciu predsedu krajského súdu,
spôsob poverovania notárov úkonmi v konaní o dedičstve,16)
Ak tento zákon neustanovuje inak, veci určené podľa predmetu konania sa v súlade s rozvrhom práce prideľujú jednotlivým senátom, samosudcom, súdnym úradníkom a notárom náhodným výberom pomocou technických prostriedkov a programových prostriedkov schválených ministerstvom tak, aby bola vylúčená možnosť ovplyvňovania pridelenia vecí.
Podmienka náhodného výberu podľa odseku 1 je splnená vtedy, ak sa má vec prideliť jednému z aspoň dvoch senátov, samosudcov, súdnych úradníkov alebo notárov.
V konaní na Špeciálnom súde, krajskom súde podľa osobitného zákona17) alebo v konaní o riadnych alebo mimoriadnych opravných prostriedkoch vec vybaví senát, ktorému bola v súlade s rozvrhom práce pridelená náhodným výberom, ak sa skutočnosti odôvodňujúce prerozdelenie veci podľa odseku 4 netýkajú všetkých sudcov.
Predseda súdu je povinný návrh rozvrhu práce, predtým než ho predloží sudcovskej rade podľa odseku 3, prerokovať so sudcami. Predseda súdu môže poveriť predsedu grémia okresného súdu alebo predsedu kolégia, aby prerokoval návrh rozvrhu práce so sudcami príslušného grémia alebo kolégia; povinnosť podľa prvej vety sa v tomto prípade neuplatňuje.
Pri vykonávaní dohľadu spolupracuje predseda súdu s predsedom grémia alebo predsedom kolégia, ktorých môže poveriť vykonaním úkonov podľa odseku 1 v rámci grémia alebo kolégia príslušného súdu.
Ak predseda súdu zistí, že došlo k porušeniu zásad sudcovskej etiky, zásad dôstojnosti súdneho konania a plynulosti súdneho konania, je povinný prerokovať zistené nedostatky s dotknutým sudcom, súdnym úradníkom alebo zamestnancom súdu, ktorý plní úlohy pri výkone súdnictva, a podľa potreby uložiť opatrenia v jeho pôsobnosti vedúce k náprave zistených nedostatkov a k odstráneniu ich príčin.
V rámci vykonávania dohľadu podľa odseku 1 písm. c) až f) podáva predseda súdu ministerstvu podnety k sťažnostiam pre porušenie zákona, ak je toho názoru, že sú splnené podmienky podľa predpisu o konaní pred súdmi.
Predsedovia krajských súdov a predseda najvyššieho súdu môžu z vlastného podnetu nariadiť alebo na podnet ministra nariadia mimoriadnu revíziu aj nad rámec revízií podľa odseku 2, ak je to nevyhnutné na overenie podnetov o závažných nedostatkoch vo výkone súdnictva alebo zistenie ich príčin.
Vedúceho revízneho oddelenia vymenúva na tri roky predseda krajského súdu z dvoch kandidátov navrhnutých kolégiom predsedov sudcovských rád. Tú istú osobu možno vymenovať za vedúceho revízneho oddelenia najviac na dve po sebe nasledujúce funkčné obdobia. Vedúci revízneho oddelenia vykonáva súdnictvo podľa rozvrhu práce v rozsahu jednej pätiny priemerného zaťaženia sudcu krajského súdu.
Ďalších členov revízneho oddelenia vymenúva predseda krajského súdu na návrh vedúceho oddelenia. Členovia oddelenia vykonávajú súdnictvo podľa rozvrhu práce v rozsahu dvoch pätín priemerného zaťaženia sudcu krajského súdu.
Revíziu na najvyššom súde vykonáva orgán určený rokovacím poriadkom najvyššieho súdu. Rokovací poriadok určí aj spôsob ustanovovania členov revízneho oddelenia pre revíziu vojenských súdov a Špeciálneho súdu.
predsedu Vyššieho vojenského súdu o prešetrenie vybavenia sťažnosti predsedom vojenského obvodového súdu,
ministerstvo o prešetrenie vybavenia sťažnosti predsedom krajského súdu, predsedom Špeciálneho súdu a predsedom Vyššieho vojenského súdu.
vedie zoznam preťažených súdov, určuje počty sudcov a ostatných zamestnancov súdov; na vojenských súdoch určuje počet sudcov po dohode s ministerstvom obrany Slovenskej republiky (ďalej len „ministerstvo obrany"),
metodicky usmerňuje a kontroluje výkon správy okresných súdov, krajských súdov a Špeciálneho súdu predsedami týchto súdov,
Činnosti uvedené v odseku 1 písm. b), c) druhom bode a písm. e) uskutočňuje vo vzťahu k vojenským súdom ministerstvo obrany.
Na účel plnenia úloh podľa odseku 1 písm. b), c) a d) je ministerstvo oprávnené nahliadať do súdneho spisu a vyžiadať si súdny spis, robiť si z neho odpisy, výpisy a kópie; ustanovenia osobitného predpisu tým nie sú dotknuté.28)
Úlohy podľa odseku 1 zabezpečujú organizačné útvary ministerstva, ktoré zriaďuje ministerstvo na každom krajskom súde.
Organizačný útvar ministerstva podľa odseku 2 zabezpečuje plnenie úloh podľa odseku 1 vo vzťahu k príslušnému krajskému súdu a okresným súdom v obvode tohto krajského súdu.
Ustanovenia odsekov 1 až 3 platia primerane aj pre Špeciálny súd, najvyšší súd a vojenské súdy.
zabezpečuje odbornú prípravu prísediacich krajského súdu na výkon ich funkcie a organizuje a koordinuje odbornú prípravu prísediacich okresného súdu na výkon ich funkcie.
Predseda najvyššieho súdu okrem výkonu činností uvedených odseku 1 vykonáva správu najvyššieho súdu aj tým, že zabezpečuje výkon činností uvedených v § 71 ods. 1 písm. a) prvom a druhom bode, písm. b) prvom a druhom bode, písm. c) druhom bode a písm. d) štvrtom a piatom bode vo vzťahu k najvyššiemu súdu.
Predseda Vyššieho vojenského súdu vykonáva správu Vyššieho vojenského súdu tým, že zabezpečuje výkon činností uvedených v odsekoch 1 a 3 vo vzťahu k Vyššiemu vojenskému súdu; predseda vojenského obvodového súdu vykonáva správu vojenského obvodového súdu tým, že zabezpečuje výkon činností uvedených v odsekoch 1 a 2 vo vzťahu k tomuto súdu.
Predseda Špeciálneho súdu okrem činností uvedených v odseku 1 vykonáva správu Špeciálneho súdu aj tým, že zabezpečuje podklady na výber uchádzačov o funkciu sudcu na Špeciálnom súde a vyhlasuje výberové konanie na obsadenie voľného miesta sudcu na tomto súde.
riadenie činnosti osobného úradu,
Riaditeľ správy krajského súdu vykonáva správu krajského súdu, riaditeľ správy Špeciálneho súdu vykonáva správu Špeciálneho súdu, riaditeľ správy najvyššieho súdu vykonáva správu najvyššieho súdu a riaditeľ správy Vyššieho vojenského súdu vykonáva správu Vyššieho vojenského súdu tým, že okrem činností uvedených v odseku 1 ďalej zabezpečuje
Riaditeľ správy Vyššieho vojenského súdu vykonáva správu vojenských obvodových súdov tým, že činnosti uvedené v odseku 2 uskutočňuje aj vo vzťahu k týmto súdom.
Súdy sú svojimi príjmami a výdavkami zapojené na rozpočet ministerstva, ak tento zákon alebo osobitný zákon43) neustanovuje inak. Vojenské súdy sú svojimi príjmami a výdavkami zapojené na rozpočet ministerstva obrany; tým nie je dotknutá činnosť justičnej pokladnice podľa osobitného zákona.44)
Predseda Špeciálneho súdu a riaditeľ správy Špeciálneho súdu vypracúvajú vecne odôvodnený návrh rozpočtu Špeciálneho súdu, ktorý môže obsahovať aj návrh rozpočtových priorít Špeciálneho súdu do 15. novembra roka, ktorý predchádza roku, v ktorom sa pripravuje rozpočet na nasledujúci rok. Návrh rozpočtu Špeciálneho súdu prerokuje minister s predsedom Špeciálneho súdu. Takto pripravené podklady k tvorbe rozpočtu Špeciálneho súdu predloží predseda Špeciálneho súdu v termíne do 31. decembra kalendárneho roka ministerstvu a súdnej rade.
Ministerstvo ako správca rozpočtovej kapitoly vypracuje návrh rozpočtu súdov zapojených svojimi príjmami a výdavkami na rozpočet ministerstva z podkladov súdov a vládou schválených východísk rozpočtu verejnej správy v termíne stanovenom Ministerstvom financií Slovenskej republiky (ďalej len „ministerstvo financií“). Vypracovaný návrh rozpočtu odošle na vedomie predsedovi Špeciálneho súdu a predsedovi krajského súdu, ktorý s návrhom oboznámi okresné súdy.
Ministerstvo predkladá východiská pre tvorbu rozpočtu verejnej správy a návrh rozpočtu súdov v návrhu štátneho rozpočtu na vyjadrenie súdnej rade. Vyjadrenie súdnej rady k návrhu rozpočtu súdov je súčasťou návrhu štátneho rozpočtu, ktorý vláda predkladá Národnej rade Slovenskej republiky.
Ak nie je na Špeciálnom súde ustanovený senát alebo ak z iného dôvodu nemôže Špeciálny súd vykonávať svoju právomoc podľa tohto zákona alebo osobitného zákona, vykonáva ju Krajský súd v Banskej Bystrici; senát krajského súdu sa v takom prípade skladá z troch sudcov, z ktorých jeden je predsedom senátu.
Ministerstvo vydá všeobecne záväzným právnym predpisom správny a kancelársky poriadok pre okresné súdy, krajské súdy, Špeciálny súd a vojenské súdy, ktorý podrobnejšie upraví najmä organizáciu súdu, organizáciu práce, štruktúru a úlohy zamestnancov súdu a súdnych oddelení alebo iných organizačných útvarov súdu pri výkone súdnictva a kancelárske práce na súdoch.
pravidlách určovania miest sudcov a voľných miest sudcov na súdoch,
kritériách určenia a vedení zoznamu preťažených súdov.
Prípravná služba justičného čakateľa
Účelom prípravnej služby je odborne pripraviť justičného čakateľa na výkon funkcie sudcu. Prípravná služba justičného čakateľa trvá tri roky. Minister môže na žiadosť justičného čakateľa čiastočne započítať do prípravnej služby právnickú činnosť v inom pracovnoprávnom vzťahu alebo v obdobnom pracovnom vzťahu, ak justičný čakateľ získal počas jej trvania skúsenosti potrebné na výkon funkcie sudcu. U justičného čakateľa vojenských súdov toto započítanie vykoná minister po dohode s ministrom obrany.
Justičný čakateľ vykonáva prípravnú službu na súde a v Justičnej akadémii. Za výkon prípravnej služby justičného čakateľa sa považuje aj účasť justičného čakateľa na všetkých vzdelávacích podujatiach zabezpečovaných Justičnou akadémiou.
Prípravná služba justičného čakateľa sa začína jeho prijatím do prípravnej služby predsedom príslušného krajského súdu alebo Vyššieho vojenského súdu po absolvovaní výberového konania a skončí sa vykonaním odbornej justičnej skúšky.
Odborná justičná skúška sa považuje za kvalifikačnú skúšku podľa osobitného zákona.36)
Do prípravnej služby justičného čakateľa možno prijať len toho, kto spĺňa predpoklady na funkciu sudcu podľa osobitného predpisu45) s výnimkou veku, skúseností a odbornej justičnej skúšky.
Justičný čakateľ je oprávnený vykonávať úkony podľa osobitného zákona.6)
Justičný čakateľ je povinný, a to aj po skončení prípravnej služby, zachovávať mlčanlivosť o veciach, o ktorých sa dozvedel pri výkone svojej činnosti, v rovnakom rozsahu ako sudca. Zbaviť tejto povinnosti ho môže predseda krajského súdu alebo predseda Vyššieho vojenského súdu.
Justičným čakateľom na vojenskom súde sa môže stať len profesionálny vojak.
Justičný čakateľ skladá pri nástupe do prípravnej služby do rúk predsedu príslušného krajského súdu alebo predsedu Vyššieho vojenského súdu tento sľub: „Sľubujem na svoju česť a svedomie, že sa budem spravovať Ústavou Slovenskej republiky a zákonmi, budem sa svedomito pripravovať na výkon sudcovskej funkcie a osvojím si zásady sudcovskej etiky.“.
Platové pomery justičného čakateľa ustanoví osobitný zákon.
Justičný čakateľ môže po úspešnom vykonaní odbornej justičnej skúšky konať a rozhodovať o tých istých veciach ako vyšší súdny úradník podľa osobitného zákona.6)
Zákon č. 312/2001 Z. z. o štátnej službe a o zmene a doplnení niektorých zákonov v znení zákona č. 131/2002 Z. z., zákona č. 143/2002 Z. z., zákona č. 185/2002 Z. z., zákona č. 411/2002 Z. z., zákona č. 667/2002 Z. z., zákona č. 139/2003 Z. z., zákona č. 267/2003 Z. z., zákona č. 453/2003 Z. z., zákona č. 550/2003 Z. z., zákona č. 551/2003 Z. z., zákona č. 365/2004 Z. z., zákona č. 382/2004 Z. z., zákona č. 403/2004 Z. z. a zákona č. 612/2004 Z. z. sa mení a dopĺňa takto:
Pre súdnych úradníkov v služobnom úrade, ktorým je súd, plní úlohy predstaveného predseda súdu alebo sudca poverený predsedom súdu.“.
V prílohe č. 1 v 7. platovej triede sa za slová „v príslušnom odbore štátnej služby“ vkladajú slová „a na úseku výkonu súdnictva“.
Zákon č. 370/1997 Z. z. o vojenskej službe v znení zákona č. 10/2000 Z. z., zákona č. 400/2000 Z. z., zákona č. 263/2002 Z. z., zákona č. 320/2002 Z. z., zákona č. 321/2002 Z. z., zákona č. 512/2002 Z. z., zákona č. 545/2003 Z. z., zákona č. 365/2004 Z. z. a zákona č. 382/2004 Z. z. sa mení takto:
V § 94 ods. 4 sa vypúšťa slovo „okresným“.
Zákon č. 379/1997 Z. z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení zákona č. 225/2000 Z. z., zákona č. 440/2001 Z. z., zákona č. 418/2002 Z. z. a zákona č. 181/2004 Z. z. sa mení a dopĺňa takto:
Ministerstvo alebo krajské riaditeľstvo môže na posúdenie bezúhonnosti alebo spoľahlivosti požiadať o vyjadrenie aj iný štátny orgán5) alebo obec, v ktorej sa žiadateľ zdržiava alebo sa v posledných piatich rokoch zdržiaval; títo sú povinní žiadosti ministerstva alebo krajského riaditeľstva o vyjadrenie vyhovieť v lehote 14 dní od jej doručenia.“.
Napríklad zákon č. 153/2001 Z. z. o prokuratúre v znení neskorších predpisov.“.
V § 10 ods. 4 sa slová „ministrom vnútra Slovenskej republiky (ďalej len „minister")“ nahrádzajú slovom „ministrom“.
Odvolanie proti rozhodnutiu o pozastavení oprávnenia podnikať nemá odkladný účinok.“.
V § 21 písm. d) sa vypúšťajú slová „ktoré je právoplatné“.
Odvolanie proti rozhodnutiu o odňatí licencie nemá odkladný účinok.“.
V § 57 ods. 2 sa slová „ods. 2“ nahrádzajú slovami „ods. 2 a 3“ a slová „ods. 2 až 4“ sa nahrádzajú slovami „ods. 2 až 5“.
Zákon č. 140/1961 Zb. Trestný zákon v znení zákona č. 120/1962 Zb., zákona č. 53/1963 Zb., zákona č. 184/1964 Zb., zákona č. 56/1965 Zb., zákona č. 81/1966 Zb., zákona č. 148/1969 Zb., zákona č. 45/1973 Zb., zákona č. 43/1980 Zb., zákonného opatrenia č. 10/1989 Zb., zákona č. 159/1989 Zb., zákona č. 47/1990 Zb., zákona č. 84/1990 Zb., zákona č. 175/1990 Zb., zákona č. 457/1990 Zb., zákona č. 545/1990 Zb., zákona č. 490/1991 Zb., zákona č. 557/1991 Zb., zákona č. 60/1992 Zb., nálezu Ústavného súdu Českej a Slovenskej Federatívnej Republiky zo 4. septembra 1992 uverejneného v čiastke 93/1992 Zb., zákona Národnej rady Slovenskej republiky č. 177/1993 Z. z., zákona Národnej rady Slovenskej republiky č. 248/1994 Z. z., zákona Národnej rady Slovenskej republiky č. 102/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 100/1996 Z. z., zákona č. 13/1998 Z. z., zákona č. 129/1998 Z. z., zákona č. 10/1999 Z. z., zákona č. 183/1999 Z. z., zákona č. 399/2000 Z. z., zákona č. 253/2001 Z. z., zákona č. 485/2001 Z. z., zákona č. 237/2002 Z. z., zákona č. 421/2002 Z. z., zákona č. 448/2002 Z. z., zákona č. 553/2002 Z. z., zákona č. 457/2003 Z. z. a zákona č. 403/2004 Z. z. sa mení a dopĺňa takto:
V § 184a ods. 1 sa vypúšťajú slová „strelnú zbraň, jej súčasť alebo komponent alebo“ a vypúšťajú sa slová „alebo bez označenia zbrane určeného na jej identifikáciu podľa medzinárodnej zmluvy, ktorou je Slovenská republika viazaná“.
V § 184a sa vypúšťa odsek 2. Doterajšie odseky 3 až 5 sa označujú ako odseky 2 až 4.
V § 184a ods. 2 až 4 sa vypúšťajú slová „alebo 2“.
Za § 184a sa vkladá § 184b, ktorý znie:
„§ 184b
Kto sebe alebo inému vyrobí, dovezie, vyvezie, prevezie, prepraví, zadováži alebo drží strelnú zbraň, jej súčasť alebo komponent bez povolenia alebo bez označenia zbrane určeného na jej identifikáciu podľa medzinárodnej zmluvy, ktorou je Slovenská republika viazaná, alebo takú činnosť sprostredkuje, potresce sa odňatím slobody na tri roky až osem rokov.
Odňatím slobody na päť rokov až desať rokov sa páchateľ potresce, ak spácha čin uvedený v odseku 1 alebo 2
Odňatím slobody na osem rokov až dvanásť rokov sa páchateľ potresce, ak spácha čin uvedený v odseku 1 alebo 2
Odňatím slobody na desať rokov až pätnásť rokov sa páchateľ potresce, ak spácha čin uvedený v odseku 1 alebo 2 ako člen zločineckej skupiny.“.
V § 185 ods. 1 sa slovo „dva“ nahrádza slovom „tri“.
V § 185 ods. 3 sa slová „tri roky“ nahrádzajú slovami „päť rokov“.
V § 185 ods. 4 sa slovo „päť“ nahrádza slovom „osem“.
V § 185 ods. 5 sa slovo „osem“ nahrádza slovom „desať“.
Zákon č. 65/2001 Z. z. o správe a vymáhaní súdnych pohľadávok v znení zákona č. 608/2004 Z. z.
§ 5 zákona č. 385/2000 Z. z. v znení neskorších predpisov.
PIATA HLAVA ŠPECIÁLNY SÚD
ŠIESTA HLAVA VOJENSKÉ SÚDY
§ 31 Osobitné ustanovenia o vojenských súdoch
§ 44 Predseda vojenského súdu a podpredseda vojenského súdu
§ 99 Prípravná služba justičného čakateľa

References: súd 
 súd 
 súd 
 súd 
 súd 
 súd 
 § 17
 § 15
 súd

 § 16
 § 17
 § 71
 § 36
 § 39
 súd 
 súd 
 § 71
 súd 
 súd 
 súd 
 § 94
 § 10
 § 21
 § 57
 § 184
 § 184
 § 184
 § 184
 § 184
 § 185
 § 185
 § 185
 § 185

§ 5
 SÚD

§ 31

§ 44

§ 99